
ANUNȚ DE INTENȚIE
SELECȚIE PARTENER – ORGANIZAȚIE NEGUVERNAMENTALĂ
PENTRU PROIECT FINANȚAT PRIN PROGRAMUL EDUCAȚIE ȘI OCUPARE (PEO) 2021–2027
În conformitate cu prevederile art. 34 alin. (1) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021–2027, aprobată cu modificări prin Legea nr. 231/2023, cu modificările și completările ulterioare, și ale art. 46 din Hotărârea Guvernului nr. 829/2022 – Norme metodologice de aplicare a Ordonanței de urgență a Guvernului nr. 133/2021, Școala Gimnazială Nr. 1 Curcani anunță organizarea unei proceduri de selecție a unui partener – entitate privată, în vederea elaborării, depunerii și implementării unui proiect în cadrul Programului Educație și Ocupare 2021–2027, Prioritatea P7 „Creșterea calității ofertei de educație și formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic”, Obiectivul specific ESO4.5 „Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+)”, Acțiunea 7.e.3 „Flexibilizarea și diversificarea oportunităților de formare și dezvoltare a competențelor cheie ale elevilor”, apelul de proiecte competitiv „Școli pentru viitor”, destinat regiunilor mai puțin dezvoltate. Proiectul se implementează în Regiunea Sud-Muntenia, județul Călărași.
Școala Gimnazială Nr. 1 Curcani va avea calitatea de solicitant și de lider de parteneriat. Partenerul selectat participă la pregătirea cererii de finanțare și implementează activități relevante, pe baza expertizei proprii, în condițiile Acordului de parteneriat.
Selecția se realizează cu respectarea regimului incompatibilităților și al conflictului de interese și a principiilor transparenței, nediscriminării, tratamentului egal, eficienței utilizării fondurilor, legalității și trasabilității.
CADRUL APLICABIL
Procedura se desfășoară în conformitate cu:
· Regulamentul (UE) 2021/1060 de stabilire a dispozițiilor comune privind fondurile europene și Regulamentul (UE) 2021/1057 de instituire a Fondului social european Plus (FSE+);
· Ordonanța de urgență a Guvernului nr. 133/2021, aprobată cu modificări prin Legea nr. 231/2023, cu modificările și completările ulterioare, și Hotărârea Guvernului nr. 829/2022;
· Hotărârea Guvernului nr. 873/2022 privind eligibilitatea cheltuielilor în perioada de programare 2021–2027;
· Ordonanța de urgență a Guvernului nr. 66/2011 și Hotărârea Guvernului nr. 875/2011 privind prevenirea, constatarea și sancționarea neregulilor;
· Ordonanța de urgență a Guvernului nr. 23/2023 privind măsurile de simplificare și digitalizare pentru gestionarea fondurilor europene;
· Ghidul Solicitantului – Condiții Generale PEO 2021–2027, aprobat prin Ordinul ministrului investițiilor și proiectelor europene nr. 1244/2023, modificat și completat prin Ordinele nr. 964/2024, nr. 4300/2024, nr. 5651/2025 și nr. 5982/2025, inclusiv Anexa nr. 2 – Procedura de selecție a partenerilor entități private;
· Ghidul Solicitantului – Condiții Specifice „Școli pentru viitor”, aprobat prin Ordinul ministrului investițiilor și proiectelor europene nr. 1517/2026;
· Legea învățământului preuniversitar nr. 198/2023, cu modificările și completările ulterioare;
· Metodologia de selecție a partenerilor – entități private, aprobată prin Decizia directorului Școlii Gimnaziale Nr. 1 Curcani nr1  din 30.10.2026
CALENDARUL PROCEDURII DE SELECȚIE
	Etapă
	Termen

	Publicarea anunțului de intenție
	vineri, 30.10.2026

	Termenul-limită de solicitare a clarificărilor
	vineri, 06.11.2026

	Termenul-limită de publicare a răspunsurilor la clarificări
	marți, 10.11.2026

	Constituirea comisiei de evaluare și a comisiei de soluționare a contestațiilor
	joi, 12.11.2026

	Termenul-limită de depunere a dosarelor de candidatură (a zecea zi lucrătoare)
	vineri, 13.11.2026, ora 16:00 – depunere la sediul școlii;
vineri, 13.11.2026, ora 24:00 – transmitere prin poștă, curier, poștă electronică sau fax

	Evaluarea dosarelor – etapa I și etapa a II-a
	luni, 16.11.2026

	Publicarea rezultatelor evaluării și comunicarea către candidați
	luni, 16.11.2026

	Depunerea contestațiilor
	marți, 17.11.2026, până la ora 16:00

	Soluționarea contestațiilor
	miercuri, 18.11.2026

	Publicarea rezultatelor finale
	marți, 17.11.2026, la expirarea termenului de depunere a contestațiilor, dacă nu se depun contestații;
miercuri, 18.11.2026, dacă se depun contestații

	Semnarea Acordului de parteneriat
	miercuri, 18.11.2026 sau, în cazul depunerii de contestații, joi, 19.11.2026



Anunțul de intenție se publică cu cel puțin 10 zile lucrătoare înainte de termenul-limită de depunere a candidaturilor. Termenul de 10 zile lucrătoare începe în prima zi lucrătoare următoare zilei publicării anunțului și se finalizează în cea de-a zecea zi lucrătoare, la ora oficială de închidere a instituției pentru documentele depuse pe suport de hârtie la sediu, respectiv la ora 24:00 pentru documentele transmise prin poștă, curier, poștă electronică sau fax. Publicarea unei erate sau a unor clarificări care modifică substanțial documentația de selecție conduce la prelungirea corespunzătoare a termenului de depunere, cu respectarea termenului minim de 10 zile lucrătoare.
MODALITATEA DE DEPUNERE ȘI DATELE DE CONTACT
Candidaturile pot fi transmise, la alegerea candidatului, prin oricare dintre următoarele mijloace:
· depunere directă la sediul Școlii Gimnaziale Nr. 1 Curcani, Str. Peneș Curcanul nr. 47, comuna Curcani, județul Călărași, în plic sigilat;
· prin poștă sau curier, la aceeași adresă, luându-se în considerare data și ora recepționării la secretariatul școlii;
· prin poștă electronică, la adresa scoala.curcani@gmail.com, documentele fiind scanate în format PDF, color, lizibile, numerotate și opisate;
· prin fax, la numărul 0242 526 717.
Plicul, subiectul mesajului de poștă electronică sau pagina de însoțire a faxului vor purta mențiunea: „Selecție partener – ONG – apelul «Școli pentru viitor», conform anunțului nr. ............ / ................... ”.
Secretariatul înregistrează fiecare candidatură cu dată și oră și păstrează dovezile de primire. Candidaturile transmise după termenul-limită sunt respinse fără evaluare.
Solicitările de clarificări se transmit la adresa scoala.curcani@gmail.com. Răspunsurile de interes general se publică pe site-ul școlii, în secțiunea în care a fost publicat prezentul anunț, fără identificarea solicitantului. Anunțurile privind rezultatele selecției se publică în aceeași secțiune și se comunică fiecărui candidat prin poștă electronică.
Persoana de contact: prof. Viforel Dorobanțu, director, tel./fax 0242 526 717, e-mail scoala.curcani@gmail.com.
OBIECTIVUL SPECIFIC AL PROGRAMULUI
ESO4.5 – Îmbunătățirea calității, a caracterului incluziv, a eficacității și a relevanței sistemelor de educație și formare pentru piața muncii, inclusiv prin validarea învățării non-formale și informale, pentru a sprijini dobândirea de competențe-cheie, inclusiv de competențe de antreprenoriat și digitale, precum și prin promovarea introducerii sistemelor de formare duală și a sistemelor de ucenicie (FSE+).
SCOPUL ȘI OBIECTIVUL GENERAL AL CERERII DE FINANȚARE
Proiectul urmărește creșterea calității și a relevanței ofertei educaționale a Școlii Gimnaziale Nr. 1 Curcani prin dezvoltarea competențelor-cheie ale elevilor, pe cele două direcții prevăzute de ghid: alfabetizarea funcțională, respectiv performanța și excelența în domenii STEAM și în inovarea tehnologică, susținute prin măsuri complementare care asigură participarea efectivă a elevilor la activități.
Obiectivul general îl constituie dezvoltarea competențelor de alfabetizare funcțională și a competențelor STEAM ale elevilor din învățământul primar și gimnazial, în vederea îmbunătățirii rezultatelor la evaluările naționale și la competițiile școlare. Obiectivele specifice, configurarea intervențiilor și țintele finale se fundamentează prin analiza de nevoi realizată la nivelul unității de învățământ, în etapa de elaborare a cererii de finanțare.
GRUPUL ȚINTĂ, VALOAREA ȘI DURATA PROIECTULUI
Grupul țintă este format din minimum 400 de elevi înmatriculați în învățământul primar și gimnazial, cu domiciliul legal în România, într-o regiune mai puțin dezvoltată. Personalul didactic poate fi inclus opțional, în funcție de nevoile proiectului. Valoarea asumată pentru indicatorul EECO06+07 – Copii și tineri se stabilește prin analiza de nevoi, iar ținta indicatorului 5SR09 reprezintă minimum 80% din aceasta. Grupul țintă se asigură din cadrul școlii, al partenerului și al unităților de învățământ cu care se încheie acorduri de colaborare, în calitate de parteneri asociați, conform Anexei nr. 7 la Ghidul Solicitantului – Condiții Specifice.
Valoarea totală eligibilă a proiectului se încadrează între 700.000 euro, respectiv 3.680.880 lei, și 1.000.000 euro, respectiv 5.258.400 lei, la cursul InforEuro al lunii septembrie 2026 de 1 euro = 5,2584 lei. Bugetul se exprimă exclusiv în lei. Durata de implementare este de maximum 30 de luni, fără depășirea datei de 31.12.2029.
Bugetul Activităților 1 și 2 reprezintă minimum 50% din bugetul total eligibil. Cheltuielile de tip FEDR nu depășesc 15% din cheltuielile directe eligibile ale proiectului, iar cheltuielile indirecte se decontează ca rată forfetară de 15% din costurile directe cu personalul, aplicată bugetului fiecărui membru al parteneriatului, inclusiv al liderului.
PRINCIPALELE ACTIVITĂȚI ALE PROIECTULUI
Proiectul include activitățile eligibile prevăzute la secțiunea 5.2.2 din Ghidul Solicitantului – Condiții Specifice:
· Activitatea 1 – Școli pentru viitor: de la competențe de bază la performanță în tehnologie și STEAM, activitate obligatorie și relevantă, cu subactivitatea 1.1 – programe de alfabetizare funcțională și subactivitatea 1.2 – dezvoltarea competențelor aprofundate, performanță și excelență în domenii STEAM și inovare tehnologică;
· Activitatea 2 – Măsuri complementare pentru asigurarea echității sistemului și dezvoltarea competențelor cheie ale elevilor, activitate obligatorie și relevantă;
· Activitatea 3 – Inovare curriculară participativă și adaptarea ofertei educaționale la nivelul unității de învățământ, activitate opțională și relevantă;
· Activitatea 4 – Programe colaborative și parteneriate comunitare pentru diversificarea contextelor de învățare, activitate opțională și relevantă;
· Activitatea 5 – Evaluarea impactului intervențiilor educaționale și analiza potențialului de scalare la nivel sistemic, activitate opțională și relevantă;
· Activitatea 6 – Management de proiect, achiziții, informare și publicitate, pe toată durata de implementare.
Activitățile 1 și 2 constituie activitățile de bază ale proiectului. Subactivitățile și configurarea lor se stabilesc pe baza analizei de nevoi, cu respectarea condițiilor din ghid.
ACTIVITĂȚILE ÎN CARE VA FI IMPLICAT PARTENERUL
Partenerul selectat se implică, pe baza expertizei și a resurselor proprii, în cel puțin o activitate relevantă dintre activitățile de bază și, după caz, în activitățile opționale, dintre următoarele:
· Activitatea 1 – aplicarea instrumentelor de evaluare a nivelului de alfabetizare funcțională, derularea activităților remediale sau a modulelor de pregătire și aprofundare, dezvoltarea competențelor digitale, de inteligență artificială și de date, respectiv organizarea atelierelor și a cercurilor STEAM și mentoratul elevilor pentru competiții;
· Activitatea 2 – informarea și consilierea elevilor și derularea activităților de dezvoltare a abilităților sociale și a competențelor-cheie;
· Activitatea 3 – sprijin metodologic pentru inovarea curriculară, dezvoltarea de resurse educaționale, formarea și mentoratul cadrelor didactice;
· Activitatea 4 – organizarea programelor colaborative cu entitățile relevante din comunitate;
· Activitatea 5 – contribuții la măsurarea progresului elevilor și la evaluarea rezultatelor intervențiilor.
Candidatul precizează, prin propunerea de contribuție, activitățile și subactivitățile pe care le asumă dintre cele de mai sus, precum și resursele umane și materiale alocate. Partenerul desemnează un coordonator de proiect, care asigură coordonarea activităților asumate, gestionarea bugetului propriu și raportarea către liderul de parteneriat.
Partenerii sunt selectați astfel încât să desfășoare activități relevante pentru domeniul proiectului. Nu se selectează parteneri pentru dezvoltarea de aplicații și sisteme informatice, supervizarea activităților contractate de beneficiar, servicii hoteliere, furnizare de bunuri sau organizare de evenimente, acestea făcând obiectul contractelor de furnizare de bunuri ori de prestare de servicii. Activitățile de contractare se realizează numai de liderul de parteneriat; prin excepție, partenerul poate contracta activități suport, dar nu și activitățile relevante pentru care a fost selectat.
Entitățile implicate în proiect în calitate de parteneri asociați, pe baza acordurilor de colaborare încheiate conform Anexei nr. 7 la Ghidul Solicitantului – Condiții Specifice, nu primesc finanțare și nu fac obiectul prezentei proceduri. Cooptarea eventualilor parteneri din sectorul public rămâne în competența exclusivă a școlii și se realizează în afara prezentei proceduri.


SECȚIUNEA 1. CRITERII DE ELIGIBILITATE ȘI DE SELECȚIE A PARTENERULUI
Candidații trebuie să îndeplinească în mod cumulativ condițiile prevăzute la secțiunile 5.1.3 și 5.1.4 din Ghidul Solicitantului – Condiții Specifice „Școli pentru viitor” și regulile generale de eligibilitate din Ghidul Solicitantului – Condiții Generale PEO 2021–2027, respectiv Tabelul nr. 2 „Cerințe generale privind eligibilitatea Solicitantului și a Partenerilor” și Tabelul nr. 3 „Situații în care solicitantul (liderul de parteneriat și partenerul) nu este eligibil pentru finanțare”.
1.1. Statut juridic și categorie de partener eligibil
Candidatul trebuie să fie organizație neguvernamentală cu personalitate juridică, respectiv asociație sau fundație legal constituită în România. Nu sunt admise candidaturi depuse de alte categorii de entități private, persoane fizice sau structuri fără personalitate juridică. Candidatul participă individual, fără asocieri temporare sau consorții.
Pot depune candidaturi exclusiv organizațiile neguvernamentale (asociații și fundații) constituite legal în România, cu personalitate juridică de drept privat și fără scop patrimonial, al căror statut prevede activități relevante în educație, incluziune socială, dezvoltarea competențelor, inovare sau domenii conexe proiectului. Prezenta procedură vizează numai această categorie de partener privat, în considerarea activităților specifice ce urmează a fi atribuite partenerului, fără modificarea categoriilor generale de entități eligibile stabilite prin ghid. Candidaturile se depun individual.
· ONG-ul trebuie să demonstreze implementarea, în ultimii 3 ani, a minimum unui proiect în domeniul educației, al politicilor educaționale, al incluziunii prin educație, al inovării, STEAM/ STEM, tehnologiilor sau alfabetizării funcționale. În aprecierea relevanței experienței și a capacității tehnice se urmăresc, în mod distinct: (a) organizarea a minimum unei școli/academii ori a unui program educațional antreprenorial; (b) implicarea în minimum unui proiect adresat grupurilor vulnerabile; (c) furnizarea de cursuri sau ateliere cu dezvoltarea competențelor STEM, digitale ori analitice; (d) parteneriate cu unități de învățământ sau universități, inclusiv instituții politehnice, după caz; (e) dezvoltarea și derularea de cercuri/cluburi ori ateliere STEAM; (f) elaborarea și aplicarea de metodologii educaționale; (g) organizarea de conferințe, ateliere și evenimente de diseminare educațională. Aceste experiențe sunt descrise și punctate conform grilei calitative, fără a fi transformate cumulativ în cerințe eliminatorii, cu excepția experienței minime cerute de ghid.
1.2. Obiect de activitate și implicare în proiect
· are prevăzute în actul constitutiv, în statut sau în obiectul de activitate activitățile pentru care candidează în calitate de partener;
· este implicat în cel puțin o activitate relevantă din cadrul proiectului;
· deține autorizațiile sau acreditările impuse de legislația aplicabilă, numai pentru acele activități propuse care le presupun.
1.3. Situații de excludere
Candidatul nu se află în niciuna dintre situațiile prevăzute în Tabelul nr. 3 din Ghidul Solicitantului – Condiții Generale, respectiv:
· este în situație de criză financiară, de redresare financiară sau în stare de insolvență, ori într-o procedură de insolvență conform Legii nr. 85/2014;
· a suferit condamnări definitive datorate unei conduite profesionale îndreptate împotriva legii;
· se află în stare de faliment sau face obiectul unei proceduri de lichidare ori de administrare judiciară, are încheiate concordate, și-a suspendat sau întrerupt activitatea în ultimii 2 ani dinaintea depunerii cererii de finanțare ori face obiectul unei proceduri în urma acestor situații;
· reprezentanții legali, structurile de conducere sau persoanele care asigură conducerea au comis în conduita profesională greșeli grave, demonstrate în instanță;
· reprezentanții legali, structurile de conducere sau persoanele care asigură conducerea au fost condamnați printr-o hotărâre definitivă pentru fraudă, corupție, participare la o organizație criminală sau la alte activități ilegale în detrimentul intereselor financiare ale Uniunii Europene;
· se află în situație de conflict de interese sau de incompatibilitate, astfel cum sunt definite în legislația națională și europeană în vigoare;
· se face vinovat de declarații false în furnizarea informațiilor solicitate sau a omis să furnizeze informații care ar putea avea ca efect încadrarea într-o situație de neeligibilitate.
1.4. Capacitatea financiară și contribuția proprie
Capacitatea financiară se determină conform secțiunii 2.1 din Ghidul Solicitantului – Condiții Generale, ca valoare maximă a asistenței financiare nerambursabile pe care partenerul o poate accesa, prin una dintre cele două metode de calcul: însumarea cifrei de afaceri sau a veniturilor totale pentru ultimul an fiscal ori pentru ultimii ani fiscali, maximum patru ani (n-1, n-2, n-3 și n-4), conform situațiilor financiare depuse la Agenția Națională de Administrare Fiscală; sau raportarea la un procent din valoarea asistenței financiare nerambursabile totale a proiectului, respectiv maximum 30% pentru organizațiile cu o vechime de la data înființării mai mică de un an și maximum 40% pentru cele cu o vechime mai mare de un an.
A doua metodă poate fi utilizată de cel mult un membru al parteneriatului. Dacă un membru o utilizează, pentru toți ceilalți membri se aplică algoritmul de calcul prin raportare la cifra de afaceri sau la veniturile totale. Capacitatea financiară se verifică la nivelul întregului parteneriat; dacă cel puțin un membru nu îndeplinește condiția, întregul parteneriat este considerat lipsit de capacitate financiară. Pentru solicitanții și partenerii instituții, autorități sau organisme publice nu se evaluează capacitatea financiară, valoarea asistenței financiare nerambursabile fiind dată de bugetul alocat activităților de care aceștia răspund.
Atât liderul de parteneriat, cât și partenerul trebuie să contribuie financiar la implementarea proiectului, respectiv să aibă alocate cheltuieli eligibile corespunzător activităților în care sunt implicați. Nu este posibil ca un partener sau solicitantul să asigure partea de buget prevăzută pentru alt partener. Bugetul gestionat de liderul de parteneriat trebuie să fie mai mare decât bugetul gestionat de oricare alt membru al parteneriatului.
Cofinanțarea proprie minimă se stabilește conform secțiunii 2.2 din Ghidul Solicitantului – Condiții Generale, în funcție de tipul fiecărei entități. Pentru Prioritatea P7, în regiunile mai puțin dezvoltate, persoanele juridice de drept privat fără scop patrimonial au o contribuție proprie de 0%, cofinanțarea națională publică fiind de 15%, iar instituțiile de învățământ preuniversitar private acreditate au o contribuție proprie de 2%, cu o cofinanțare națională publică de 13%.
1.5. Criterii de selecție
Verificarea îndeplinirii condițiilor de eligibilitate se realizează conform Anexei nr. 3 – Grila de verificare administrativă și a eligibilității. Îndeplinirea tuturor cerințelor aplicabile este eliminatorie.
Candidaturile declarate eligibile se punctează conform Anexei nr. 4 – Grila de evaluare calitativă, pe o scară de la 1 la 100 de puncte, pe baza a patru criterii: experiența relevantă demonstrată, calitatea contribuției propuse, capacitatea echipei propuse și capacitatea financiară împreună cu resursele materiale. Pragul minim de admitere este de 65 de puncte. Nu se acordă puncte pentru informații care nu sunt susținute prin documente verificabile depuse la dosar.


SECȚIUNEA 2. DOSARUL DE CANDIDATURĂ
Dosarul se depune însoțit de opis și cuprinde următoarele documente, asumate de reprezentantul legal sau de persoana împuternicită:
A. Documente de prezentare
· Scrisoarea de intenție, întocmită conform Anexei nr. 1;
· Fișa partenerului, completată integral, conform Anexei nr. 2;
B. Documente de calificare
· actul constitutiv și statutul ONG-ului, certificatul de înregistrare fiscală și extrasul actualizat din Registrul asociațiilor și fundațiilor sau înscrisurile echivalente ce dovedesc dobândirea personalității juridice;
· documentul care atestă calitatea de reprezentant legal și, dacă documentele sunt semnate de altă persoană, împuternicirea acesteia;
· Declarația de eligibilitate, întocmită conform Anexei nr. 6, prin care candidatul declară că nu se încadrează în niciuna dintre situațiile de excludere prevăzute în Tabelul nr. 3 din Ghidul Solicitantului – Condiții Generale, că nu se află în conflict de interese și că activitățile propuse nu fac obiectul unei alte finanțări;
· declarația pe propria răspundere privind îndeplinirea obligațiilor fiscale, asumată de reprezentantul legal; certificatele de atestare fiscală și alte dovezi solicitate conform ghidului se vor prezenta în etapa de verificare anterioară contractării finanțării, în termenele comunicate de autoritatea competentă;
· Declarația privind conformitatea cu prevederile Cartei drepturilor fundamentale ale Uniunii Europene și Declarația privind respectarea Convenției Națiunilor Unite privind drepturile persoanelor cu dizabilități, conform Anexelor nr. 5 și nr. 6 la Ghidul Solicitantului – Condiții Specifice, care se depun la cererea de finanțare de fiecare membru al parteneriatului;
· autorizațiile sau acreditările necesare, numai dacă activitățile propuse le presupun;
C. Documente supuse evaluării calitative
· Nota justificativă privind valoarea adăugată a parteneriatului, întocmită conform secțiunii 5.1.4 din Ghidul Solicitantului – Condiții Specifice, care prezintă rolul și responsabilitățile partenerului, contribuția și expertiza relevantă;
· propunerea de contribuție la proiect, care descrie activitățile și subactivitățile asumate dintre cele prevăzute la secțiunea 5.2.2 din Ghidul Solicitantului – Condiții Specifice, metodologia de lucru, rezultatele propuse, calendarul, echipa și bugetul estimat;
· documentele care atestă experiența minimă în ultimii 3 ani și experiența suplimentară declarată, inclusiv contracte/acorduri de finanțare sau parteneriat, rapoarte de activitate ori finale, documente de recepție, programe de curs, metodologii, dovezi ale cercurilor STEAM, conferințelor și activităților pentru grupuri vulnerabile, după caz;
· curriculum vitae în format Europass, în limba română, semnate și datate, pentru coordonatorul de proiect al partenerului și pentru experții propuși pentru activitățile asumate, însoțite de documentele care atestă educația și experiența profesională specifică și de declarațiile de disponibilitate;
· situațiile financiare anuale aferente ultimelor exerciții financiare încheiate, luate în calcul potrivit metodei pentru care optează candidatul, împreună cu precizarea metodei de calcul a capacității financiare.
Documentele se prezintă în limba română; documentele emise în altă limbă se însoțesc de traducere autorizată. Copiile poartă mențiunea „conform cu originalul” și semnătura reprezentantului legal. Pentru transmiterea electronică se utilizează documente scanate în format PDF, lizibile, numerotate și opisate. Aplicarea ștampilei nu constituie condiție de participare. Nedepunerea unuia dintre documentele obligatorii atrage respingerea candidaturii fără evaluare calitativă.
SECȚIUNEA 3. EVALUAREA CANDIDATURILOR
Evaluarea se desfășoară în două etape, de către o comisie de evaluare constituită prin decizie a directorului, ai cărei membri semnează declarații privind incompatibilitățile și conflictul de interese.
În etapa I se verifică conformitatea administrativă și eligibilitatea, conform Anexei nr. 3. Trec în etapa a doua numai candidaturile care îndeplinesc toate cerințele aplicabile.
În etapa a II-a se evaluează capacitatea și contribuția la proiect, conform Anexei nr. 4, cu un punctaj maxim de 100 de puncte. Fiecare membru al comisiei completează o fișă individuală de evaluare, în care consemnează punctajul acordat, documentele analizate și motivarea; punctajul final este media aritmetică a punctajelor acordate de membrii cu drept de vot.
Este selectat candidatul eligibil care obține cel mai mare punctaj, cu condiția întrunirii a minimum 65 de puncte. În caz de egalitate, departajarea se face succesiv după punctajul obținut la criteriul 2, apoi la criteriul 1, apoi la criteriul 3; dacă egalitatea se menține, este declarat câștigător candidatul a cărui candidatură a fost înregistrată mai devreme la secretariatul școlii.
Comisia poate solicita clarificări sau confirmări, în condiții egale pentru toți candidații, fără a permite modificarea propunerilor ori a criteriilor. Grila de evaluare nu se modifică după publicarea anunțului.
Candidatura este respinsă fără evaluare dacă a fost primită după termenul-limită, dacă dosarul nu conține toate documentele solicitate sau dacă, deși dosarul este complet, candidatul nu îndeplinește condițiile de eligibilitate.
SECȚIUNEA 4. ANUNȚAREA ȘI PUBLICAREA REZULTATELOR
Rezultatele evaluării se publică pe site-ul școlii, în aceeași secțiune în care a fost publicat prezentul anunț, în ziua încheierii evaluării, respectiv luni, 16.11.2026, și se comunică fiecărui candidat prin poștă electronică, cu păstrarea dovezilor de transmitere. Anunțul privind rezultatul cuprinde informațiile din prezentul anunț, lista candidaților admiși și respinși și punctajul obținut de fiecare dintre aceștia.
SECȚIUNEA 5. SOLUȚIONAREA CONTESTAȚIILOR
Contestațiile se depun în termen de o zi lucrătoare de la data publicării rezultatelor, respectiv până marți, 17.11.2026, ora 16:00, la sediul școlii sau prin poștă electronică la adresa scoala.curcani@gmail.com. Contestațiile se soluționează în ziua lucrătoare următoare, respectiv miercuri, 18.11.2026, de o comisie de soluționare a contestațiilor, ai cărei membri nu au făcut parte din comisia de evaluare. Rezultatele finale se publică pe site-ul școlii în aceeași zi, iar adresa de acceptare se transmite partenerului selectat. Dacă până la expirarea termenului de depunere nu se înregistrează nicio contestație, rezultatele evaluării devin finale la acel moment, se publică în aceeași zi și se trece la semnarea Acordului de parteneriat.
SECȚIUNEA 6. MENȚIUNI FINALE
Cu partenerul selectat se încheie Acordul de parteneriat, conform modelului prevăzut în Anexa nr. 1 la Ghidul Solicitantului – Condiții Generale PEO 2021–2027, care se anexează cererii de finanțare. Pentru implementarea proiectului se încheie un singur Acord de parteneriat.
Prezenta procedură nu garantează finanțarea proiectului și nu înlocuiește procedurile de achiziție publică. Participarea la pregătirea cererii de finanțare nu conferă drept automat la remunerare. Dacă proiectul nu este depus sau nu este selectat la finanțare, parteneriatul încetează fără obligații financiare între părți.
Școala întocmește în mod obligatoriu nota justificativă privind valoarea adăugată a parteneriatului; nota depusă de candidat constituie o contribuție la fundamentarea acesteia. Procedura se finalizează printr-un raport final datat, semnat de toți membrii comisiei de evaluare și asumat de reprezentantul legal, care include referințele procedurii, anunțul, legislația, calendarul, clarificările, candidaturile, evaluarea, concluziile și anexele justificative prevăzute de Anexa nr. 2 la Ghidul Solicitantului – Condiții Generale, inclusiv dovezile de publicare și de comunicare, ofertele, grilele completate, contestațiile și adresa de acceptare. Școala răspunde pentru întreaga procedură.

Anexe:
· Anexa nr. 1 – Scrisoare de intenție (model);
· Anexa nr. 2 – Fișa partenerului (model);
· Anexa nr. 3 – Grila de verificare administrativă și a eligibilității;
· Anexa nr. 4 – Grila de evaluare calitativă;
· Anexa nr. 5 – Calendarul procedurii de selecție;
· Anexa nr. 6 – Declarația de eligibilitate (model).

Director,
prof. Viforel Dorobanțu
............................................


Anexa nr. 1 la Anunțul de intenție
SCRISOARE DE INTENȚIE
pentru participarea ca partener în cadrul proiectului ce urmează a fi depus de Școala Gimnazială Nr. 1 Curcani în cadrul apelului „Școli pentru viitor”, Programul Educație și Ocupare 2021–2027, Prioritatea P7, Obiectivul specific ESO4.5, Acțiunea 7.e.3
Ca urmare a Anunțului de intenție nr. ............ / ................... publicat de Școala Gimnazială Nr. 1 Curcani, subscrisa ..............................................................., cu sediul în ..............................................................., cod de identificare fiscală ......................, înregistrată în Registrul asociațiilor și fundațiilor / Registrul comerțului sub nr. ......................, reprezentată legal prin ..............................................................., în calitate de ......................, își exprimă intenția fermă de a participa ca partener în cadrul proiectului menționat, în condițiile prevăzute în anunț.
Declarăm că organizația se încadrează în categoria de parteneri eligibili prevăzută la secțiunea 5.1.3 din Ghidul Solicitantului – Condiții Specifice, respectiv ..............................................................., și că îndeplinește condițiile de experiență aferente acestei categorii.
În cadrul proiectului ne propunem să aducem următoarea contribuție, în activitățile publicate prin anunț:
..............................................................................................................................................................................
..............................................................................................................................................................................
..............................................................................................................................................................................
Organizația dispune de personalul specializat, de expertiza și de resursele materiale necesare pentru susținerea activităților asumate, în complementaritate cu resursele Școlii Gimnaziale Nr. 1 Curcani, și își asumă obligațiile care decurg din calitatea de partener, inclusiv cofinanțarea proprie aplicabilă.
Subsemnatul/Subsemnata ..............................................................., în calitate de reprezentant legal, declar pe propria răspundere, cunoscând prevederile art. 326 din Codul penal privind falsul în declarații, că organizația nu se află într-o situație de conflict de interese care să afecteze participarea la selecție sau constituirea parteneriatului și că nu figurează în evidențele fiscale cu obligații de plată restante peste pragurile prevăzute în anunț.
Având în vedere cele prezentate, vă solicităm să acceptați organizația noastră în calitate de partener în cadrul proiectului, pentru activitățile menționate.

Numele și prenumele reprezentantului legal: ...............................................................
Funcția: ...............................................................
Data: ......................
Semnătura: ...............................................................


Anexa nr. 2 la Anunțul de intenție
FIȘA PARTENERULUI
	Informație solicitată
	Date completate de candidat

	Denumirea completă a organizației
	

	Acronim, dacă este cazul
	

	Cod de identificare fiscală
	

	Număr de înregistrare în Registrul asociațiilor și fundațiilor
	

	Anul înființării
	

	Sediul social și punctele de lucru relevante
	

	Date de contact: telefon, e-mail, pagină de internet
	

	Persoana de contact: nume, funcție, telefon, e-mail
	

	Reprezentantul legal: nume, funcție, act care atestă calitatea
	

	Categoria de partener eligibil, conform secțiunii 5.1.3 din Ghidul Solicitantului – Condiții Specifice
	

	Obiectul de activitate relevant, cu indicarea articolului din statut sau din actul constitutiv
	

	Descrierea activității organizației, relevantă pentru proiect
	

	Activitățile și subactivitățile din proiect pentru care candidează
	

	Numărul mediu de angajați și numărul de colaboratori, pe ultimele 12 luni
	

	Resurse materiale și logistice puse la dispoziția proiectului, cu indicarea titlului de deținere sau a dreptului de utilizare
	



Situația financiară a organizației
Se completează pentru ultimele patru exerciții financiare încheiate, în măsura în care vechimea organizației le permite. Pentru persoanele juridice fără scop patrimonial se raportează veniturile totale.
	Indicator
	Exercițiul 2022
	Exercițiul 2023
	Exercițiul 2024
	Exercițiul 2025

	Cifra de afaceri / venituri totale (lei)
	
	
	
	

	Rezultatul exercițiului financiar (lei)
	
	
	
	

	Număr mediu de angajați
	
	
	
	



Metoda de calcul a capacității financiare pentru care optează candidatul, conform secțiunii 2.1 din Ghidul Solicitantului – Condiții Generale: ...............................................................
Valoarea maximă a asistenței financiare nerambursabile rezultată din metoda aleasă (lei): ......................
Bugetul estimat solicitat de partener în cadrul proiectului (lei): ......................
Proiecte implementate în ultimii 3 ani, relevante pentru activitățile asumate
	Nr.
	Titlul proiectului
	Cod SMIS / ID
	Finanțator și sursă
	Valoare totală (lei)
	Perioada, calitatea deținută și rezultatele

	1
	
	
	
	
	

	2
	
	
	
	
	

	3
	
	
	
	
	



Rubricile se completează integral. Informațiile furnizate se consideră conforme cu realitatea și sunt asumate pe propria răspundere de reprezentantul legal.

Numele și prenumele reprezentantului legal: ...............................................................
Data: ......................      Semnătura: ...............................................................


Anexa nr. 3 la Anunțul de intenție
GRILA DE VERIFICARE ADMINISTRATIVĂ ȘI A ELIGIBILITĂȚII
Etapa I
Candidat: ...............................................................   Număr de înregistrare al dosarului: ......................
Pentru fiecare cerință, comisia consemnează mențiunea DA, NU sau, după caz, NA, documentul verificat și motivarea. Toate cerințele aplicabile sunt obligatorii.
	Nr.
	Cerință
	Rezultat
	Document verificat și motivare

	1
	Dosarul a fost depus în termen, prin unul dintre mijloacele prevăzute în anunț, însoțit de opis și asumat de reprezentantul legal
	DA / NU
	

	2
	Candidatul este entitate privată legal constituită în România, cu personalitate juridică, și participă ca entitate individuală
	DA / NU
	

	3
	Candidatul se încadrează în categoria organizațiilor neguvernamentale (asociații/fundații) prevăzute la secțiunea 5.1.3 din Ghidul Solicitantului – Condiții Specifice
	DA / NU
	

	4
	Condiția de experiență aferentă categoriei este îndeplinită și demonstrată documentar
	DA / NU
	

	5
	Obiectul de activitate statutar acoperă activitățile pentru care candidează, iar candidatul este implicat în cel puțin o activitate relevantă
	DA / NU
	

	6
	Candidatul nu se încadrează în niciuna dintre situațiile prevăzute în Tabelul nr. 3 din Ghidul Solicitantului – Condiții Generale
	DA / NU
	

	7
	Capacitatea financiară este demonstrată conform secțiunii 2.1 din Ghidul Solicitantului – Condiții Generale, raportat la bugetul asumat de partener
	DA / NU
	

	8
	Candidatul își asumă contribuția financiară și cofinanțarea proprie aplicabilă, conform secțiunii 2.2 din Ghidul Solicitantului – Condiții Generale
	DA / NU
	

	9
	Documentele și declarațiile prevăzute în anunț sunt prezentate; autorizațiile sunt prezentate numai pentru activitățile reglementate
	DA / NU / NA
	



Concluzie: ADMIS / RESPINS
Motivare: ..................................................................................................................................................
..................................................................................................................................................
Membrii comisiei de evaluare: ...............................................................
Data: ......................      Semnături: ...............................................................


Anexa nr. 4 la Anunțul de intenție
GRILA DE EVALUARE CALITATIVĂ
Etapa a II-a – punctaj maxim 100 de puncte, prag minim de admitere 65 de puncte
Candidat: ...............................................................   Număr de înregistrare al dosarului: ......................
Nu se acordă puncte pentru informații care nu sunt susținute prin documente verificabile depuse la dosar. Comisia consemnează, pentru fiecare subcriteriu, punctajul acordat, documentele analizate și motivarea.
	Criteriu și subcriteriu
	Mod de acordare a punctajului
	Punctaj maxim
	Punctaj acordat și motivare

	1. Experiența relevantă demonstrată
	
	30
	

	1.1. Proiecte educaționale/STEAM și intervenții pentru grupuri vulnerabile implementate în ultimii 3 ani
	un proiect – 5 puncte; două proiecte – 10 puncte; trei sau mai multe proiecte – 15 puncte. Se punctează numai proiectele dovedite prin contracte de finanțare, rapoarte finale, documente de recepție sau recomandări.
	15
	

	1.2. Experiență în școli/programe antreprenoriale, cursuri STEM, colaborări universitare, cercuri STEAM, metodologii și conferințe educaționale
	Se punctează experiența verificabilă, în funcție de amploarea, durata și relevanța activităților: experiență limitată – 5 p.; experiență moderată – 10 p.; experiență extinsă și diversificată – 15 p.
	15
	

	2. Calitatea contribuției propuse
	
	35
	

	2.1. Corelarea contribuției propuse cu activitățile publicate prin anunț și cu nevoile grupului țintă
	lipsește sau este nerelevantă – 0 puncte; corelare generală – 5 puncte; corelare explicită, argumentată și raportată la activitățile și subactivitățile din anunț – 10 puncte.
	10
	

	2.2. Metodologia de lucru propusă: etape, instrumente, adaptări la particularitățile beneficiarilor
	absentă – 0 puncte; descriere generală – 5 puncte; metode, etape și adaptări clar descrise, cu instrumente nominalizate – 10 puncte.
	10
	

	2.3. Rezultate măsurabile și calendar fezabil, corelate cu indicatorii EECO06+07 și 5SR09
	lipsesc – 0 puncte; prezentate parțial – 5 puncte; rezultate cuantificate, calendar și mecanisme de monitorizare coerente, corelate cu indicatorii – 10 puncte.
	10
	

	2.4. Complementaritatea cu resursele proprii ale școlii, fără suprapuneri de atribuții
	nedemonstrată – 0 puncte; argumentată general – 3 puncte; contribuții și responsabilități concrete, delimitate de cele ale liderului – 5 puncte.
	5
	

	3. Capacitatea echipei propuse
	
	20
	

	3.1. Acoperirea rolurilor necesare activităților propuse, prin personal nominalizat și disponibil
	neacoperite – 0 puncte; acoperire parțială – 5 puncte; acoperire integrală, cu curriculum vitae Europass și declarații de disponibilitate pentru toate rolurile – 10 puncte.
	10
	

	3.2. Calificări și experiență specifică dovedite pentru persoanele propuse
	nedemonstrate – 0 puncte; demonstrate pentru o parte dintre roluri – 5 puncte; demonstrate pentru toate rolurile, prin diplome, certificate, adeverințe sau contracte – 10 puncte.
	10
	

	4. Capacitatea financiară și resursele materiale
	
	15
	

	4.1. Capacitate financiară demonstrată prin raportare la bugetul estimat al partenerului, conform metodei de calcul din Ghidul Solicitantului – Condiții Generale
	nedemonstrată – 0 puncte; demonstrată parțial, fără corelare cu bugetul asumat – 5 puncte; demonstrată integral prin situații financiare depuse la Agenția Națională de Administrare Fiscală, cu metoda de calcul explicitată și corelată cu bugetul asumat – 10 puncte.
	10
	

	4.2. Resurse materiale și logistice adecvate activităților propuse
	lipsesc – 0 puncte; asigurare parțială – 3 puncte; asigurare integrală, prin proprietate sau drept de utilizare demonstrat – 5 puncte.
	5
	

	TOTAL
	
	100
	



Punctaj final: .......... / 100
Rezultat: ADMIS / RESPINS
Evaluatori: ...............................................................
Data: ......................      Semnături: ...............................................................


Anexa nr. 5 la Anunțul de intenție
CALENDARUL PROCEDURII DE SELECȚIE
	Etapă
	Termen

	Publicarea anunțului de intenție pe site-ul școlii și afișarea la sediu
	vineri, 30.10.2026

	Termenul-limită de solicitare a clarificărilor
	vineri, 06.11.2026

	Publicarea răspunsurilor la clarificări
	marți, 10.11.2026

	Constituirea comisiei de evaluare și a comisiei de soluționare a contestațiilor
	joi, 12.11.2026

	Termenul-limită de depunere a dosarelor de candidatură (a zecea zi lucrătoare)
	vineri, 13.11.2026, ora 16:00 – la sediul școlii;
vineri, 13.11.2026, ora 24:00 – prin poștă, curier, poștă electronică sau fax

	Evaluarea dosarelor – etapa I și etapa a II-a
	luni, 16.11.2026

	Publicarea rezultatelor evaluării și comunicarea către candidați
	luni, 16.11.2026

	Depunerea contestațiilor
	marți, 17.11.2026, până la ora 16:00

	Soluționarea contestațiilor
	miercuri, 18.11.2026

	Publicarea rezultatelor finale și transmiterea adresei de acceptare
	marți, 17.11.2026, la expirarea termenului de depunere a contestațiilor, dacă nu se depun contestații;
miercuri, 18.11.2026, dacă se depun contestații

	Semnarea Acordului de parteneriat
	miercuri, 18.11.2026 sau, în cazul depunerii de contestații, joi, 19.11.2026

	Termenul-limită de depunere a cererii de finanțare în MySMIS2021/SMIS2021+
	vineri, 27.11.2026, ora 16:00




Anexa nr. 6 la Anunțul de intenție
DECLARAȚIE DE ELIGIBILITATE
Subsemnatul/Subsemnata ..............................................................., posesor/posesoare al/a actului de identitate seria ......... nr. ......................, în calitate de reprezentant legal al ..............................................................., cu sediul în ..............................................................., cod de identificare fiscală ......................, candidat în cadrul procedurii de selecție a partenerului organizate prin Anunțul de intenție nr. ............ / ................... al Școlii Gimnaziale Nr. 1 Curcani, cunoscând prevederile art. 326 din Legea nr. 286/2009 privind Codul penal, cu modificările și completările ulterioare, referitoare la falsul în declarații, declar pe propria răspundere următoarele:
1. Organizația pe care o reprezint este o asociație sau fundație legal constituită în România, cu personalitate juridică de drept privat și fără scop patrimonial, și participă individual la procedură.
2. Organizația este asociație sau fundație legal constituită și dovedește implementarea, în ultimii 3 ani, a minimum unui proiect relevant potrivit secțiunii 5.1.3 din Ghidul Solicitantului – Condiții Specifice.
3. Organizația are prevăzute în actul constitutiv sau în statut activitățile pentru care candidează și este implicată în cel puțin o activitate relevantă din cadrul proiectului.
4. Organizația nu se află în niciuna dintre situațiile de excludere prevăzute în Tabelul nr. 3 din Ghidul Solicitantului – Condiții Generale PEO 2021–2027, respectiv: nu se află în situație de criză financiară, de redresare financiară, în stare de insolvență sau în procedură de insolvență; nu a suferit condamnări definitive datorate unei conduite profesionale îndreptate împotriva legii; nu se află în stare de faliment, în procedură de lichidare ori de administrare judiciară, nu are încheiate concordate și nu și-a suspendat sau întrerupt activitatea în ultimii 2 ani.
5. Reprezentanții legali, structurile de conducere și persoanele care asigură conducerea organizației nu au comis în conduita profesională greșeli grave demonstrate în instanță și nu au fost condamnați printr-o hotărâre definitivă pentru fraudă, corupție, participare la o organizație criminală sau la alte activități ilegale în detrimentul intereselor financiare ale Uniunii Europene.
6. Organizația declară că îndeplinește obligațiile fiscale în condițiile prevăzute de legislația și de Ghidul Solicitantului – Condiții Generale aplicabile la data verificării. La solicitarea instituțiilor competente vor fi prezentate documentele justificative aferente.
7. Organizația și reprezentanții săi nu se află în situație de conflict de interese sau de incompatibilitate, astfel cum sunt definite în legislația națională și europeană în vigoare, inclusiv în raport cu Școala Gimnazială Nr. 1 Curcani și cu membrii comisiilor constituite pentru prezenta procedură.
8. Organizația nu se face vinovată de declarații false în furnizarea informațiilor solicitate și nu a omis să furnizeze informații care ar putea avea ca efect încadrarea într-o situație de neeligibilitate.
9. Organizația își asumă contribuția financiară aferentă activităților pentru care candidează, inclusiv cofinanțarea proprie aplicabilă conform secțiunii 2.2 din Ghidul Solicitantului – Condiții Generale.
10. Activitățile și cheltuielile propuse nu fac obiectul unei alte finanțări din fonduri publice sau europene.
11. Declar că sunt pe deplin autorizat să semnez prezenta declarație în numele organizației și că informațiile furnizate în dosarul de candidatură sunt conforme cu realitatea.

Numele și prenumele: ...............................................................
Funcția: ...............................................................
Data: ......................      Semnătura: ...............................................................
